Jan 03,2019
టీఐసీసీకి తెలంగాణ అధ్యక్షుడిగా శోభన్‌ బాబు
నవతెలంగాణ, వాణిజ్య విభాగం: 'ట్రైబల్‌ ఇండియన్‌ చాంబర్‌ ఆఫ్‌ కామర్స్‌ అండ్‌ ఇండిస్టీ'కి (టీఐసీసీఐ) కొత్త కార్యవరంగ ఎంపికైంది. షెడ్యులు తెగలకు చెందిన ఔత్సాహిక పారిశ్రామిక వేత్తలకు తగిన తోడ్పాడుటును, చేయూతను అందించడంతో పాటు వారికి అనువుగా కేంద్ర, రాష్ట్ర ప్రభుత్వాల విధాన రూపకల్పన జరిగేలా చూసేందుకు టీఐసీసీఐ ప్రధానంగా కృషి చేస్తూ వస్తోంది. దీనికి తోడు ఇప్పటికే వ్యాపారాలు ప్రారంభించిన వారికి సదరు వ్యాపారాలు సజావుగా సాగేందుకు కూడా టీఐసీసీఐ ఎంతగానో సాకారం అందిస్తూ వస్తోంది. ఈ నేపథ్యంతోనే సంస్థ 2015 నుంచి ఔత్సాహికులకు తోడ్పడుతూ ముందుకు సాగుతోంది. టీఐసీసీఐ దక్షిణ విభాగం అధ్యక్షుడిగా బి. బావ్‌ సింగ్‌ ఎంపికయ్యారు. టీఐసీసీఐ తెలంగాణ రాష్ట్ర చాప్టర్‌ అధ్యక్షుడిగా బి. శోభన్‌ బాబు, తెలంగాణ చాప్టర్‌ ప్రధాన కార్యదర్శిగా కె. అరుణ్‌ కుమార్‌, కోశాధికారిగా కె. జగన్‌ కుమార్‌, డిజిటల్‌ కోఆర్డినేటర్‌గా భాను చందర్‌లు ఎంపికయ్యారని టీఐసీసీఐ ప్రధాన కార్యదర్శి ప్రసాధ్‌ గంగావత్‌ ఒక ప్రకటనలో వెల్లడించారు.
మీ స్నేహితులకు రికమెండ్ చెయ్యండి